Louis Vuitton ทุ่ม 4 แสนล้าน ครอบครอง Christian Dior - FINNOMENA
LVMH Moët Hennessy Louis Vuitton หรือ LVMH บริษัทแม่ของแบรนด์ “หลุยส์ วิตตอง” ทุ่มเงิน 13,100 ล้านเหรียญสหรัฐฯ (451,425 ล้านบาท) เพื่อเข้าครอบครองกิจการของ Christian Dior แบรนด์แฟชั่นอายุ 70 ปี ของฝรั่งเศส
27 เม.ย. 2560

LVMH Moët Hennessy Louis Vuitton หรือ LVMH บริษัทแม่ของแบรนด์ “หลุยส์ วิตตอง” ทุ่มเงิน 13,100 ล้านเหรียญสหรัฐฯ (451,425 ล้านบาท) เพื่อเข้าครอบครองกิจการของ Christian Dior แบรนด์แฟชั่นอายุ 70 ปี ของฝรั่งเศส
จริงๆแล้ว LVMH ก็เป็นเจ้าของแบรนด์น้ำหอม Christian Dior อยู่แล้ว แต่ครั้งนี้เป็นการซื้อหุ้นจากผู้ถือหุ้นรายย่อย เพื่อที่จะทำให้ LVMH ได้สิทธิ์ในการบริหาร Christian Dior อย่างเด็ดขาด
โดย LVMH จะได้สามารถครอบครองส่วนของสินค้าแฟชั่นชั้นสูง, เครื่องหนัง, เสื้อผ้าสำเร็จรูป และธุรกิจรองเท้าของ Christian Dior ไปด้วย
Bloomberg เชื่อว่าความเคลื่อนไหวครั้งสำคัญในวงการแฟชั่นครั้งนี้ เกิดขึ้นเพราะตลาดสินค้าฟุ่มเฟือยกำลังเติบโตอย่างรวดเร็ว จากกลุ่มลูกค้าชาวจีนแผ่นดินใหญ่ ที่ทั้งกระเป๋าหนัก และมีเศรษฐีใหม่เกิดขึ้นอย่างมากมาย
“Christian Dior จะยังเป็น Christian Dior เหมือนเดิมอย่างแน่นอน” เบอร์นาร์ด อาร์โนลด์ กล่าว พร้อมแสดงความเห็นว่า “การรวมกิจการครั้งนี้ คือการแสดงความเชื่อมั่นต่อเศรษฐกิจของฝรั่งเศส และจะช่วยให้ LVMH กับ Christian Dior ทำงานร่วมกันได้อย่างมีประสิทธิภาพมากยิ่งขึ้น”
ที่มา : http://positioningmag.com/1123788
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: